Държавен вестник, бр. 62, 2009 г., стр. 27

Б Р О Й  62
Д Ъ Р Ж А В Е Н   В Е С Т Н И К
С Т Р .  27
ПОСТАНОВЛЕНИЕ № 190
ОТ 30 ЮЛИ 2009 Г.
за назначаване на комисия за уреждане на пра-
воотношенията във връзка със закриването
на Министерството на извънредните ситуации
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Назначава комисия за уреждане
на правоотношенията във връзка със закрива-
нето на Министерството на извънредните си-
туации в състав:
Председател: представител на Министерст-
вото на вътрешните работи;
Членове: представители на Министерство-
то на вътрешните работи, на Министерството
на икономиката, енергетиката и туризма, на
Министерството на финансите и на закритото
Министерство на извънредните ситуации, на-
ричано по-нататък “министерството”.
(2) Поименният състав на комисията се оп-
ределя със заповед на министър-председателя
по предложение на заместник министър-пред-
седателя и министър на вътрешните работи, на
заместник министър-председателя и министър
на финансите и на министъра на икономиката,
енергетиката и туризма.
Чл. 2. Комисията по чл. 1:
1. организира дейностите по съхраняване и
стопанисване на движимото и недвижимото
имущество и архива на министерството;
2. организира съставянето на финансовите
отчети и баланса към датата на закриване на
министерството;
3. изготвя протоколи-описи на движимите
вещи и недвижимите имоти, предоставени за
управление на закритото министерство;
4. предприема действия за закриване на пол-
званите от министерството банкови сметки;
5. предава архива на закритото министерст-
во на съответните компетентни органи;
6. оформя счетоводните документи, касае-
щи разходите на закритото министерство и
работните заплати на служителите;
7. изготвя заключителен доклад и отчет за
работата по закриването на Министерството на
извънредните ситуации, които предоставя на
министър-председателя;
8. извършва и други необходими действия,
свързани със закриването на Министерството
на извънредните ситуации.
Чл. 3. Председателят на комисията по чл. 1:
1. представлява комисията и подписва всич-
ки документи, свързани със закриването на
министерството;
2. съгласува със заместник министър-пред-
седателя и министър на вътрешните работи или
с оправомощено от него длъжностно лице из-
вършването на непредвидени разходи;
3. урежда служебните и трудовите правоот-
ношения със служители на закритото минис-
терство;
4. докладва писмено на заместник минис-
тър-председателя и министър на вътрешните
работи и на министъра на икономиката, енер-
гетиката и туризма за изпълнението на възло-
жените с постановлението задачи на комисия-
та и за възникналите проблеми, като при необ-
ходимост им прави предложения за приемане
на допълнителни мерки във връзка със закри-
ването на министерството.
Чл. 4. (1) Изпълнението на законово възложе-
ните функции и задачи и финансирането на адми-
нистративните структури на закритото министер-
ство продължават по досегашния ред до приема-
нето на съответните законодателни промени.
(2) Разходите по изпълнението на постанов-
лението, включително за обезщетения за прек-
ратяване на правоотношения със служители на
закритото министерство, са за сметка на бюдже-
та му за 2009 г.
Заключителни разпоредби
§ 1. Постановлението се приема на основа-
ние на Решение на Народното събрание от
27 юли 2009 г. за приемане на структура на Ми-
нистерския съвет на Република България.
§ 2. Постановлението влиза в сила от деня на
обнародването му в “Държавен вестник”.
§ 3. Изпълнението на постановлението се
възлага на заместник министър-председателя
и министър на вътрешните работи и на минис-
търа на икономиката, енергетиката и туризма.
Министър-председател:
Бойко Борисов
За главен секретар на Министерския съвет:
Снежана Димитрова
9975
РЕШЕНИЕ № 647
ОТ 21 ЮЛИ 2009 Г.
за изменение и допълнение на Решение № 854
на Министерския съвет от 2008 г. за отчужда-
ване на имоти и части от имоти—частна соб-
ственост, за държавна нужда за изграждане
на национален инфраструктурен обект “Ре-
конструкция и електрификация на жп линия
Пловдив—Свиленград—турска/гръцка грани-
ца и оптимизиране на трасето за скорост 160
км/ч” на територията на община Свиленград,
област Хасково (ДВ, бр. 4 от 2009 г.)
МИНИСТЕРСКИЯТ СЪВЕТ
Р Е Ш И :
1. В приложението към т. 1 за землището на
с. Капитан Андреево, ЕКАТТЕ 36110, раздел
“Урбанизирана територия”, се правят следните
изменения и допълнения: